Notat

Til: NfN Styret

Fra: NfN Administrasjonen

Kopi:

Dato: 17. april 2020

Emne: **Sakene 11.20, 12.20, 13.20, 16.20, 17.20 og 18.20**

**Bakgrunn/Innledning**

Grunnet smittefaren og restriksjonene knyttet til Covid-19/Coronaviruset, ble NfNs Årsmøtet for 2020, 12. mars 2020, avlyst/utsatt. Vi er derfor i den spesielle situasjonen at vi formelt sett ikke har behandlet og besluttet flere viktige rammebetingelser for nettverkets virksomhet og drift:

1. Godkjenning av årsrapport og regnskap for 2019.
2. Godkjenning av Budsjett 2019 m/tilhørende medlemskontingent.
3. Valg av nytt styre, revisor og valgkomite
4. Godkjenning av nye vedtekter

Styremøtet 22. april 2020, er det første møtet med det nye styret for Norsk nettverk for Næringseiendom, og erstatter det konstituerende møtet som skulle vært gjennomført i etterkant av årsmøtet. I tillegg til konstituering av styret, vil møtet behandle flere punkter, ref. møteinnkallingen/agendaen. Punktene 2, 3 og 4, nevnt over, er vesentlige for den videre driften og er tatt inn i agendaen.

Som kommentert i tidligere mail, er styret som nå treffes og konstitueres, formelt sett ikke valgt av medlemsbedriftene. Det er likevel naturlig at dette styret starter opp sitt arbeid, da det med vesentlig sannsynlighet vil bli valgt, samtidig som det gamle styret ikke er operativt.

Styremøtet som av praktiske årsaker, blir gjennomført pr. telefon/videokonferanse, er/kan bli et forholdsvis omfattende møte. For å forberede oss og for å få et mest mulig effektivt møte, er de fleste sakene kommentert under. Noen saker (sak 11, 12 og 13.20) søkes løst med tilbakemelding og godkjenning i forkant av møtet, for å redusere saksmengden i møtet.

**Sak 11.20 Konstituering av styret, valg av styrets leder og nestleder.**

I tråd med NfNs vedtekter, skal styret selv velge styrets leder og nestleder. Som administrativ leder tillater jeg meg å fremme forslag til disse posisjonene. Dette gjør jeg fordi vi er i en periode hvor det er svært viktig å sikre kontinuitet og framdrift både som resultat av C19 og de restriksjonene vi følger av dette og ikke minst også for å sikre implementering av saker av strategisk karakter, som for eksempel nye vedtekter og hjemmeside.

Basert på nevnte og med tidligere innspill fra både eksisterende og noen av de nye styremedlemmene i forkant av det planlagte Årsmøtet, foreslår jeg for det nye styret, følgende:

* Trond A. Smogeli gjenvelges som styrets leder
* Trude L. Harneshaug gjenvelges som styrets nestleder

Ber om at styrets medlemmer gir tilbakemelding til undertegnede, om de støtter forslaget eller ikke, senest i løpet av tirsdag 21. april 2020.

**Sak 12.20 og 13. 20, Godkjenning av referatene fra henholdsvis styremøte 1/20 og Arbeidsmøte 1/20**

Referatene er tidligere sendt ut til styret og deltakere i møtene. Innspill til styremøtereferatet er innarbeidet og det forrige styrets medlemmer har tidligere gitt sin tilslutning. Godkjenningen av referatene i dette styremøtet, er av mer formell karakter.

Det foreslås derfor at dokumentene godkjennes pr. mail. Dersom det ikke kommer innvendinger pr. mail i forkant av styremøte 2/20, anses referatet som godkjent.

.

**Sak 16.20 Årsmøtet 2020**

Våre vedtekter regulerer at årsmøtet skal gjennomføres senest i løpet av første kvartal hvert år.

På årsmøtet behandles:

1. Styrets årsberetning og revidert regnskap.

2. Styrets forslag til medlemskontingent og budsjett for neste år.

3. Valg av styre, styrets leder, revisor og valgkomite når det følger av vedtektene.

4. Andre saker som er nevnt i innkallelsen. I år omfatter dette følgende:

 - Nye vedtekter

 - Ny hjemmeside

Siden Årsmøtet 2020 ble avlyst/utsatt, mangler styret og administrasjonen pr. dato, de formelle rammebetingelsene for den videre driften og aktivitetene i NfN.

C19-restriksjonene, sammen med våre medlemsbedrifter, vil fortsatt sette begrensninger for gjennomføringen av et ordinært årsmøte.

Styret må derfor ta stilling til hvordan Årsmøtet 2020 skal gjennomføres, og slik at årsmøtet gir nødvendige tilslutninger til ovennevnte saker.

**Forslag til gjennomføring av Årsmøtet 2020**

Administrasjonen foreslår at Årsmøtet gjennomføres pr. mail ved at det sendes ut nytt varsel/innkalling til hovedkontaktene i medlemsbedriftene om at Årsmøtet 2020 vil bli gjennomført på nevnte måte, i tidsrommet 24. til 30. april 2020. Henvendelsen viser til tidligere innkalling og alle saksdokumenter som fulgte der.

Hovedkontaktene/medlemsbedriftene bes om å gi sin tilbakemelding/tilslutning til beslutningspunktene, innenfor det angitt tidsrom for årsmøtet, senest innen 30. april 2020 kl. 1600.

Ikke avgitte svar oppfattes som blanke stemmer. Gyldig vedtak krever alminnelig flertall blant de fremmøtte/de som har svart.

En slik gjennomføring av årsmøtet, er effektiv og lite ressurskrevende. De avklaringene og rammene styret og administrasjonen har behov for, vil avklares innenfor en kort tidshorisont.

**Medlemskontingenten 2020**

Den økonomiske situasjonen for NfN, er i tråd med budsjett og prognoser (viser her til Budsjett 2020, sendt ut til årsmøtet):

Saldo pr. 01.01 20: 353.573 kr

* Utbetaling til Mediebyrået Enklere Valg 154.456 kr (ny hjemmeside)
* Honorar og omkostninger 125.594 kr

= Saldo pr 17.04.2020 73.523 kr

Selv om dette er i tråd med budsjett, er vi imidlertid i en situasjon nå, siden vi ikke har kunnet sende ut innkalling av medlemskontingenten for dette året, at vi om forholdsvis kort tid, ikke kan innfri våre økonomiske forpliktelser og samtidig mangler vi det handlingsrommet vi trenger for å utvikle NfN videre.

Administrasjonen starter forberedelsene til utsendelse av fakturaer for medlemskontingenten, slik at disse kan sendes ut til medlemsbedriftene snarest mulig etter 4. mai 2020.

**Sak 17.20 Tilpasning til den digitale hverdagen**

Styret i NfN har diskutert det tidligere, og situasjonen som har oppstått under C19, har tydeliggjort at også NfN, må tilpasse seg den digitale hverdagen i langt større grad enn hva vi har gjort så langt.

NfN må i framtiden kunne gjennomføre alle typer møter via videokonferanse. Så langt har vi kun benyttet dette for noen styremøter og programkomitemøter. Av effektivitets- og miljøhensyn, må vi tilby møter og aktiviteter på digitale plattformer. Skal dette bli effektivt må NfN velge og «eie sine egne plattformer eller applikasjoner».

Saken, inkl. anskaffelse av nødvendig teknisk utstyr, bør drøftes på styremøtet og økonomiske rammer må innarbeides innenfor budsjettrammene for 2020 og kommende år.

**Sak 18.20 Ny hjemmeside**

Det vises her til Årsberetningen for 2019 og saksdokumenter til Årsmøtet 2020. Styremøtet må diskutere hva som oppfattes som tilstrekkelig kvalitet for publisering og på hvilket tidspunkt.

**Sak utenfor styremøtet: Informasjon til og «opplæring» av nye medlemmer.**

Tidligere var det planlagt at nye styremedlemmer skulle inviteres til «introduksjonskurs til styret i NfN», i forkant av dette styremøtet. Det var før vi visste omfanget av C19. Vi kommer tilbake til hvordan dette best kan gjøres, på et litt senere tidspunkt.

NfN Administrasjonen/Henning V./20200417